REGLAMENT DE FUNCIONAMENT DE LA INSPECCIÓ GENERAL DE SERVEIS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5125)
  + [Valencià](/va/acuerdo/5125)






Selector de idioma

Leer

* [Español](/es/acuerdo/5125)
* [Valencià](/va/acuerdo/5125)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE FUNCIONAMENT DE LA INSPECCIÓ GENERAL DE SERVEIS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=================================================================================================================================================

Secretaria General

Butlletí Oficial Universitat d'Alacant





REGLAMENT DE FUNCIONAMENT DE LA INSPECCIÓ GENERAL DE SERVEIS DE LA UNIVERSITAT D'ALACANT

Data d'aprovació
:   28/02/2019

Data de publicació
:   28/02/2019

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=5125.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5125)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5125)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE FUNCIONAMENT DE LA INSPECCIÓ GENERAL DE SERVEIS DE LA UNIVERSITAT D'ALACANT&url=https://www.boua.ua.es/va/acuerdo/5125)

**Títol:** REGLAMENT DE FUNCIONAMENT DE LA INSPECCIÓ GENERAL DE SERVEIS DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 28 de febrer de 2019

El Consell de Govern de la Universitat d'Alacant, en la sessió ordinària del dia 28 de febrer de 2019, va aprovar per majoria el

REGLAMENT DE FUNCIONAMENT DE LA INSPECCIÓ GENERAL DE SERVEIS DE LA UNIVERSITAT D’ALACANT

Preàmbul

La Llei orgànica 6/2001, de 21 de desembre, d’Universitats, modificada parcialment per Llei orgànica 4/2007, de 12 d’abril, estableix que la Universitat fa el servei públic de l’educació superior i que són les seues funcions la investigació, la docència i la transferència del coneixement. Així mateix, s’estableix que la promoció i la garantia de la qualitat és una finalitat essencial de la política universitària que ha de tenir com a objectiu tant la mesura del rendiment del servei públic de l’educació superior universitària i la rendició de comptes a la societat, com la millora de l’activitat docent i investigadora i de la gestió de la mateixa universitat.

En conseqüència, a més dels instruments que establisca la normativa estatal i autonòmica, concretament el Reial Decret 898/1985, de 30 d’abril les universitats han de dotar-se, dins de l’autonomia que tenen, de les estructures necessàries per a complir adequadament amb les seues funcions i objectius.

L’Estatut de la Universitat d’Alacant en l’article 135.3 estableix que la Universitat d’Alacant posarà en funcionament les unitats de gestió que es creguen necessàries per a contribuir a la consecució de la millora de la qualitat docent i investigadora i del rendiment de l’aprenentatge dels estudiants d’aquesta. En aquest sentit, la missió essencial de la Inspecció General de Serveis de la Universitat d’Alacant ha de ser la valoració objectiva del funcionament dels centres, departaments, instituts i serveis universitaris sobre la base dels principis de responsabilitat, eficàcia i eficiència en l’ús dels recursos disponibles, la realització de propostes i recomanacions per a la seua millora i la rendició de comptes del funcionament de la institució a la comunitat universitària i a la societat.

A més, l’article 195 de l’Estatut de la Universitat d’Alacant estableix que correspon a la rectora o el rector l’adopció de les mesures disciplinàries destinades a corregir les infraccions comeses, d’acord amb la legislació vigent, pel personal docent i investigador, pel personal d’administració i serveis i pels estudiants. La Inspecció General de Serveis ha de col·laborar en la instrucció dels expedients disciplinaris amb la finalitat de facilitar a la rectora o el rector la resolució d’aquests i l’aplicació de les sancions pertinents.

En virtut de tot açò, el Consell de Govern de la Universitat d’Alacant, d’acord amb el que estableix l’article 60.q de l’Estatut de la Universitat d’Alacant, aprova la creació de la Inspecció General de Serveis i el seu Reglament de Funcionament.

CAPÍTOL I

DISPOSICIONS GENERAL S

Article 1. Naturalesa, finalitat i àmbit d’actuació

1. La Inspecció General de Serveis de la Universitat d’Alacant es configura com l’òrgan intern encarregat de vetlar pel funcionament correcte de l’activitat universitària.

2. La Inspecció General de Serveis farà les seues funcions sobre els centres, departaments, instituts, serveis i altres unitats de la Universitat d’Alacant, i també sobre el seu personal, tant docent i investigador, com d’administració i serveis, i els seus estudiants.

Article 2. Dependència

1. La Inspecció General de Serveis depèn directament de la rectora o el rector i tindrà l’autonomia funcional necessària per a dur a terme les seues actuacions en l’àmbit de la Universitat.

2. Per al compliment de les seues finalitats, la Inspecció General de Serveis actuarà amb total independència respecte de les autoritats i els serveis dels quals supervise el funcionament.

Article 3. Mitjans materials i personals

1. La Inspecció General de Serveis tindrà dels recursos humans i materials que siguen necessaris per a l’exercici adequat de les seues competències.

2. La Inspecció General de Serveis tindrà una consignació pressupostària pròpia, que serà fixada en els Pressupostos Generals de la Universitat, i que es gestionarà a través del Centre de Despesa pròpia corresponent.

3. Per al funcionament adequat d’aquesta, la Inspecció General de Serveis tindrà un espai propi en les dependències de la Universitat d’Alacant.

Article 4. Funcions de la Inspecció General de Serveis

Correspon a la Inspecció General de Serveis, en concordança amb la missió que té de garantir la qualitat dels serveis de la Universitat d’Alacant, el desenvolupament de la instrucció dels expedients disciplinaris i l’exercici de les funcions següents, referides tant al personal docent i investigador com al personal d’administració i serveis i a l alumnat:

a. Garantir el compliment efectiu de les normes que regulen el funcionament dels serveis i, en general , de l’activitat universitària.

b. Analitzar el funcionament de les diferents unitats de la universitat i formular-hi, si escau, propostes de millora.

c. Proposar a la rectora o el rector la incoació d’expedients disciplinaris, prèvia emissió de l’informe corresponent, quan s’aprecien irregularitats amb indicis de responsabilitat en l’actuació de qualsevol membre de la comunitat universitària.

d. Impulsar la instrucció dels expedients informatius i disciplinaris, i dels derivats dels protocols d’actuació de la Universitat d’Alacant.

e. A sol·licitud de la Rectora o del Rector informar sobre les peticions de compatibilitat en les que s’entenguen que concórreguen qüestions d’una complexitat o transcendència especial.

f. Col·laborar amb els òrgans de la Universitat d’Alacant en els programes de qualitat de la gestió en l’àmbit del personal docent i investigador i d’administració i serveis.

g. Fer el seguiment de les queixes i els suggeriments que es realitzen en relació amb el funcionament dels serveis administratius, i formular les propostes que convinga.

h. Proposar a la rectora o el rector l’elaboració, adaptació i actualització de normes, instruccions, circulars i protocols d’actuació, quan siga convenient per a millorar el funcionament de l’activitat inspeccionada. Especialment, l’elaboració del reglament de règim disciplinari recollit en l’article 196 de l’Estatut de la Universitat.

i. Oferir la seua cooperació, assistència i assessorament, en matèries motiu de la seua competència, a instàncies dels responsables de centres, departaments, instituts, òrgans, serveis i unitats de la Universitat d’Alacant.

j. Qualsevol altra que hi siga encomanada per la rectora o el rector en el marc d’actuació propi de la Inspecció General de Serveis.

Article 5. Facultats de la Inspecció General de Serveis

1. Per a la realització de les funcions encomanades en aquest Reglament, el personal de la Inspecció General de Serveis estarà facultat per a accedir en qualsevol moment, mitjançant acreditació formal, i sense necessitat de notificació prèvia, a tots els espais de la Universitat amb independència de les competències que corresponguen als Delegats de Prevenció.

2. El personal de la Inspecció General de Serveis també podrà entrevistar-se amb el personal adscrit als Centres, Departaments, Instituts, Serveis o Unitats motiu d’inspecció, com també amb les usuàries i els usuaris dels seus serveis, i fer les actuacions que siguen necessàries per a complir amb les funcions assignades.

3. El personal de la Inspecció General de Serveis tindrà accés a tota la documentació dels Centres, Departaments, Serveis i Unitats inspeccionats, d’acord amb la legislació vigent que siga aplicable, i s’haurà de respectar, en qualsevol cas, el dret a l’honor, a la intimitat personal i a la imatge pròpia que garanteix l’article 18 de la Constitució Espanyola i el que disposa la legislació vigent en matèria de protecció de dades.

4. El personal de la Inspecció General de Serveis podrà practicar citacions de compareixença a les persones implicades en procediments disciplinaris o relacionats amb aquests, a fi d’obtenir les informacions oportunes, la rectificació o la ratificació de dades o fets, en aplicació de la normativa sobre procediment administratiu i en desenvolupament dels protocols d’actuació de la UA.

Article 6. Deure de col·laboració

1. Totes les autoritats acadèmiques i instàncies administratives hauran de prestar ajuda i col·laboració a la Inspecció General de Serveis en l’acompliment de les seues funcions, i posaran a la seua disposició els mitjans humans i materials que siguen necessaris.

2. Quan les actuacions que cal fer requerisquen un esforç particular dels òrgans, dependències o serveis inspeccionats i pogueren ocasionar alguna interferència en aquests, s’acordaran les actuacions amb l’antelació i les precaucions necessàries per a minimitzar les repercussions eventuals que tinguen.

3. Els membres de la comunitat universitària, siguen quins siguen els seus àmbits d’actuació i competències dins de la Universitat d’Alacant, hauran de col·laborar amb la Inspecció General de Serveis en l’acompliment de les seues funcions.

4. La comunitat universitària està obligada a comparèixer davant de la Inspecció General de Serveis en els termes acordats per aquesta, quan siga requerida per a això en el marc dels procediments en curs, i es garantirà la presumpció d’innocència i el dret a la defensa.

5. L’incompliment del deure de col·laboració podrà donar lloc, si escau, a les accions que s’hi puguen regular.

Article 7. Identificació

El personal de la Inspecció General de Serveis s’acreditarà com a tal davant del personal motiu de les actuacions d’inspecció, per a això tindrà la credencial corresponent.

Article 8. Principis i garanties d’actuació

1. El personal de la Inspecció General de Serveis desenvoluparà les seues funcions amb subjecció als principis de legalitat, imparcialitat, eficàcia, eficiència i proporcionalitat.

2. El personal de la Inspecció General de Serveis no podrà ser sancionat o expedientat per causa de les recomanacions o els informes que faça en l’exercici de les seues funcions.

Article 9. Confidencialitat

1. Les tasques que faça el personal de la Inspecció General de Serveis en l’acompliment de les seues funcions, compresos tots els documents que obren en cada expedient, i també la tramitació d’aquests, tenen caràcter confidencial i estan subjectes a reserva per tots els components de la Inspecció General de Serveis i de totes les persones o òrgans que intervenen en el procediment o són part de l’actuació.

2. La informació rebuda durant les actuacions dutes a terme pel personal de la Inspecció General de Serveis està sotmesa al deure de sigil, sense perjudici del que disposen les lleis sobre la denúncia de fets delictius, en la legislació sobre règim disciplinari dels empleats públics o en la legislació sobre protecció de dades o una altra normativa que siga aplicable. Pel que fa a això, de les actuacions del personal de la Inspecció General de Serveis es poden derivar les comunicacions corresponents a la rectora o al rector. En el cas que es produïsca la incoació d’un expedient disciplinari s’haurà d’informar els representants dels treballadors i les treballadores en els termes establits en la legislació vigent.

CAPÍTOL II

ESTRUCTURA DE LA INSPECCIÓ GENERAL DE SERVEIS

Article 10. Estructura

La Inspecció General de Serveis estarà formada per la delegada o el delegat de la rectora o del rector, per les inspectores o els inspectors, i pel personal administratiu que es determine.

Article 11. Nomenament i cessament

1. El nomenament i cessament de la delegada o el delegat de la rectora o el rector per a la Inspecció General de Serveis correspondrà a la rectora o al rector de la Universitat d’Alacant, qui informarà el Consell de Govern i a la comunitat universitària.

2. La delegada o delegat de la rectora o el rector per a la Inspecció General de Serveis serà nomenat entre les membres i els membres de la comunitat universitària que tinguen la condició de personal funcionari del subgrup Al, que es troben en servei actiu i dedicació a temps complet, atenent a la trajectòria professional i l’experiència d’aquestes persones en l’àmbit de la gestió universitària.

3. L’acompliment del càrrec de delegada o delegat de la rectora o el rector per a la Inspecció General de Serveis serà incompatible amb la pertinença a qualsevol òrgan col·legiat o de representació de la Universitat d’Alacant, excepte aquells dels quals forme part com a membre nat en la seua condició de personal de comunitat universitària.

4. La delegada o delegat de la rectora o el rector per a la Inspecció General de Serveis estarà dispensada o dispensat totalment de les tasques ordinàries del seu lloc de treball, i la seua dedicació serà a temps complet.

5. El nomenament i el cessament de les inspectores o els inspectors i del personal col·laborador de la Inspecció General de Serveis correspondrà a la rectora o al rector de la Universitat d’Alacant.

6. Les inspectores o els inspectors de la Inspecció General de Serveis, amb la identificació dels llocs de treball que es determine, seran nomenades o nomenats entre els membres de la comunitat universitària que tinguen la condició de personal funcionari del subgrup Al, que es troben en servei actiu i dedicació a temps complet. Hauran de tenir els coneixements necessaris per a fer la seua feina, i assistir, si fóra el cas, a les accions formatives que a aquest efecte organitze la Universitat. S’estableix el mateix règim d’incompatibilitat indicat en l’apartat 3

Article 12. Competències de la delegada o el delegat de la rectora o el rector per a la Inspecció General de Serveis

A la delegada o el delegat de la rectora o el rector per a la Inspecció General de Serveis de la Universitat d’Alacant corresponen les competències següents:

a. Dirigir, coordinar i supervisar l’actuació de la Inspecció General de Serveis i del personal d’aquesta.

b. Fer anualment el Pla d’Actuacions i la Memòria Anual relativa a les activitats de la Inspecció General de Serveis.

c. Practicar les inspeccions extraordinàries que hi siguen encomanades per la rectora o el rector.

d. Proposar a la rectora o al rector la designació del personal que ha d’actuar en cadascuna de les accions de la Inspecció General de Serveis.

e. Formular propostes destinades a la millora contínua dels serveis de la Universitat d’Alacant.

f. Vetlar pel desenvolupament dels expedients i els protocols d’actuació que es plantegen a la Universitat.

g. Assistir a les reunions i les comissions en què, per raó de la seua naturalesa, siga pertinent la seua presència.

h. Informar periòdicament la rectora o el rector sobre el desenvolupament de les actuacions de la Inspecció General de Serveis.

i. Elevar a la rectora o el rector els informes, les actes i les propostes que faça la Inspecció General de Serveis.

CAPÍTOL III

DE LA PROGRAMACIÓ DE LA INSPECCIÓ

Article 13. Planificació de les actuacions i programació anual

1. Sense perjudici de les actuacions extraordinàries que puguen ser-hi encomanades per la rectora o el rector, les actuacions de la Inspecció General de Serveis estaran subjectes al principi de planificació, i se sotmetran anualment a un Pla d’Actuacions, que arreplegarà les actuacions ordinàries previstes per a cada exercici.

2. El Pla d’Actuacions inclourà els programes, les activitats, els objectius i, si escau, els òrgans o els serveis que seran motiu de controls ordinaris al llarg de l’any, com també els criteris que cal seguir en aquestes inspeccions.

Article 14. Aprovació del Pla Anual d’Actuacions

1. Anualment, la delegada o el delegat de la rectora o el rector per a la Inspecció General de Serveis farà el Pla d’Actuacions que serà aprovat per la rectora o el rector, oit el Consell de Govern, i es farà públic.

2. El Pla d’Actuacions s’establirà d’acord amb les propostes i els suggeriments que facen els diferents òrgans de govern en l’àmbit de les seues competències, com també d’acord amb les directrius i les prioritats que assenyale la rectora o el rector i aquelles necessitats que puguen derivar-se de suggeriments, reclamacions i queixes formulades per la defensora o el defensor universitari.

3. La Inspecció General de Serveis podrà fer actuacions no previstes en el Pla d’Actuacions, que poden ser encomanades per la rectora o el rector com a conseqüència de queixes, reclamacions o fets sobrevinguts que puguen afectar de forma significativa el normal funcionament de les activitats o els serveis universitaris.

CAPÍTOL IV

DEL PROCEDIMENT D’INSPECCIÓ

Article 15. Inici de les actuacions

1. Les actuacions formals de les inspeccions s’iniciaran d’ofici, per ordre de la directora o el director de la Inspecció General de Serveis, que determinarà el contingut, l’àmbit i l’abast d’aquestes, el personal responsable de la realització, i també aquells extrems que calga consignar-hi. Igualment, podran iniciar-se per iniciativa pròpia de la inspecció, per petició raonada d’altres òrgans o per denúncia.

2. S’informarà de l’inici de les actuacions al responsable del Centre, Departament, Institut, Servei o Unitat motiu d’inspecció abans de l’inici d’aquestes, excepte quan en la mateixa ordre de servei s’excloga expressament aquest tràmit.

3. Igualment, s’informarà a totes les persones afectades per cadascun dels procediments.

Article 16. Desenvolupament de les actuacions

1. Les actuacions d’inspecció hauran de proporcionar prou elements i dades objectives i rellevants per a sustentar les conclusions aconseguides.

2. Les actuacions d’inspecció es fer realitzar en un acte o en diversos, ja siguen visites, peticions d’informació o qualsevol altra actuació.

3. La delegada o el delegat de la rectora o el rector per a la Inspecció General de Serveis podrà ordenar, en qualsevol moment, la interrupció, temporal o definitiva, de les actuacions d’inspecció, i també la modificació en qualsevol dels extrems de les respectives ordres de servei segons resolució degudament motivada. Aquests extrems seran comunicats a la persona responsable del Centre, Departament, Institut, Servei o Unitat afectats.

4. Per a fer constar els fets rellevants derivats de la inspecció, i també les manifestacions, si escau, de les persones afectades per aquesta, s’estendran les diligències corresponents. Aquests documents gaudeixen de la presumpció de veracitat i només podran rectificar-se mitjançant prova en contrari.

5. En qualsevol cas, es respectaran els principis continguts en la legislació vigent, especialment els de legalitat, eficàcia i eficiència, publicitat, contradicció, proporcionalitat, audiència a la persona interessada i dret a la defensa.

6. La Inspecció General de Serveis podrà fer actuacions d’inspecció en els seus espais propis, mitjançant reunions de treball, entrevistes personals o recepció i anàlisi de dades o documents que a aquest efecte se sol·liciten.

7. La Inspecció General del Serveis informarà les persones interessades en els procediments d’inspecció de l’estat de la tramitació d’aquests i de les actuacions dutes a terme, i garantirà l’aportació de proves, informes i de quanta documentació siga considerada pertinent.

8. La Inspecció General de Serveis facilitarà a les persones interessades en els procediments d’inspecció una còpia de les conclusions o informe provisional de les seues actuacions. Tot això a l’efecte que les persones interessades puguen formular al·legacions en el termini de quinze dies des de la seua notificació.

9. La Inspecció General de Serveis conservarà i custodiarà durant el termini necessari la documentació referent a l’actuació inspectora feta, inclosos els documents que incloguen les proves i el suport de les conclusions que consten en l’informe. Si la documentació referida afecta procediments recorreguts en via administrativa o judicial la conservació d’aquests es produirà durant el temps de duració dels esmentats procediments.

10. Si els expedients de referència incorporen documents subjectes a la protecció de dades o contenen informació que requerisca d’un tractament específic es guardaran en els llocs habilitats per a això, i es garantirà un accés restringit al contingut.

11. Si en el curs de les actuacions d’inspecció es detectaren irregularitats o incompliments de gravetat particular que requeriren correcció urgent, s’aplicarà el procediment següent:

a. Es posarà en coneixement de les persones responsables del Centre, Departament, Institut, Servei o Unitat inspeccionat, les quals adoptaran, sota la seua responsabilitat, les mesures oportunes.

b. El personal d’inspecció comunicarà aquests extrems i formularà la proposta corresponent a la delegada o el delegat de la rectora o el rector per a la Inspecció General de Serveis als efectes que calga.

Article 17. Finalització de les inspeccions

1. Concloses les actuacions, el personal d’inspecció ho comunicarà al responsable del Centre, Departament, Institut, Servei o Unitat inspeccionat.

2. La finalització material de les visites no suposarà necessàriament la finalització de la inspecció, que podrà continuar mitjançant la sol·licitud d’informació complementària.

3. La inspecció conclourà, en tot cas, mitjançant l’emissió de l’informe provisional corresponent, del qual es retrà compte al responsable del Centre, Departament, Institut, Servei o Unitat, i s’indicarà el termini d’al·legacions pertinent. Finalitzat el termini d’al·legacions, s’elevarà a la rectora o el rector el corresponent informe d’inspecció.

CAPÍTOL V

DELS INFORMES I DE LA MEMÒRIA ANUAL

Article 18. Informes d’Inspecció

1. Els informes de la Inspecció General de Serveis que documenten el resultat de les actuacions contindran l’especificació dels objectius i de l’àmbit funcional i espacial de les actuacions, el personal inspector actuant, la descripció del procediment de treball, el calendari de les actuacions i les conclusions de l’informe.

2. La Inspecció General de Serveis podrà formular als Centres, Departaments, Instituts, Serveis o Unitats les recomanacions que crega oportunes destinades a corregir les irregularitats o els incompliments detectats, a unificar criteris i adaptacions organitzatives o a millorar la qualitat, l’eficàcia i l’economia de la seua gestió.

3. Els informes emesos per la Inspecció General de Serveis seran per a ús exclusiu intern, excepte quan les normes legals o les autoritats competents disposaren una altra cosa.

4. La delegada o el delegat de la rectora o el rector per a la Inspecció General de Serveis remetrà els informes definitius a la rectora o el rector.

Article 19. Memòria anual

Anualment, la delegada o el delegat de la rectora o el rector per a la Inspecció General de Serveis presentarà a la rectora o el rector una Memòria de les actuacions fetes en l’últim any. Aquesta Memòria es presentarà al Consell de Govern i es farà pública, tenint en compte la legislació sobre protecció de dades i qualsevol altra normativa que hi siga aplicable.

Article 20. Supervisió posterior

La Inspecció General de Serveis farà el seguiment del compliment de les instruccions derivades de les actuacions d’inspecció dutes a terme, i informarà periòdicament la Rectora o al Rector sobre aquest extrem i sobre el resultat de les mesures adoptades.

CAPÍTOL VI

DELS EXPEDIENTS DISCIPLINARIS

Article 21. Procediment

1. La Inspecció General de Serveis tramitarà tots els expedients disciplinaris i els que siguen conseqüència dels protocols d’actuació aprovats a la Universitat d’Alacant.

2. La Inspecció General de Serveis farà les investigacions que siguen pertinents per a determinar si escau o no l’obertura d’un expedient disciplinari a qualsevol membre de la comunitat universitària. Després d’aquesta investigació farà un informe dirigit a la rectora o al rector amb la proposta d’arxiu o incoació de l’expedient disciplinari i aquelles altres mesures o actuacions que considere escaients.

3. En aquells casos en què, excepcionalment, per les circumstàncies concurrents, la rectora o el rector considere adequat que la investigació es duga a terme per personal que no pertanga a la Inspecció General de Serveis, aquest quedarà adscrit a la Inspecció mentre dure aquesta investigació i exclusivament a l’efecte d’aquesta.

4. Quan l’expedient disciplinari siga incoat a membres del personal docent i investigador, del personal d’administració i serveis o del col·lectiu d’estudiants, la rectora o el rector nomenarà una instructora o instructor en la resolució d’incoació de l’expedient disciplinari, que pot ser un membre de la Inspecció General de Serveis, que siga compatible amb les actuacions prèvies que s’hagueren pogut desenvolupar, o un altre personal de la Universitat que complisca els requisits marcats per la llei. També designarà una secretària o secretari, que en tot cas serà membre de la Inspecció General de Serveis.

5. La instrucció es farà d’acord amb el que estableixen les normes legals i reglamentàries vigents, especialment el règim disciplinari establit en els articles 93 i següents del text refós de la Llei de l’estatut bàsic de l’empleat públic aprovat per Reial Decret legislatiu 5/2015, de 30 d’octubre, i conclourà amb la corresponent proposta a la rectora o el rector per a la resolució de l’expedient.

6. Ni la instructora o l’instructor, ni la secretària o el secretari pertanyeran al mateix centre, departament, institut, servei o unitat que la persona expedientada. Excepte casos d’especial complexitat.

Article 22. Resolució d’expedients disciplinaris

D’acord amb la normativa vigent i l’Estatut de la Universitat d’Alacant, la resolució dels expedients disciplinaris i l’aplicació de les sancions pertinents seran competència de la rectora o del rector, a excepció de les de separació del servei.

Article 23. Indicis d’il·lícits penals

Quan de les actuacions inspectores es desprenguera que les irregularitats detectades pogueren ser constitutives d’infracció penal, la delegada o el delegat de la rectora o el rector per a la Inspecció General de Serveis en retrà compte a la rectora o al rector perquè ho comunique al Ministeri Fiscal, i donarà trasllat de les actuacions dutes a terme.

Disposició transitòria.

Els procediments d’inspecció o els expedients disciplinaris ja iniciats en el moment de l’entrada en vigor d’aquest reglament continuaran regulant-se per la normativa vigent en el moment de la seua formalització.

Disposició final.

Aquest Reglament entrarà en vigor al dia següent de la seua publicació en el BOUA.





[Carretera Sant Vicent del Raspeig s/n  
03337 Sant Vicent del Raspeig - Alacant  
 Tel. 41 486 0983 - Fax 37 225 9405](https://www.google.es/maps/@89.186896,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12431&trk=tyah&trkInfo=tarId%1J3476428981486%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)